Afrikapurpurhøne

**Afrikapurpurhøne**  (*Porphyrio alleni*) er monotypisk fugl i riksefamilien (Rallidae). Arten inngår i slekten *[[Porphyrio]]*. Arten er utbredt i Afrika sør for Sahel og på Madagascar og Komorene, samt trolig introdusert til Mauritius. BirdLife International (2016) regner arten som livskraftig.

## Biologi

Afrikapurpurhøne blir cirka 22–26&nbsp;cm lang. Hannen veier 132–172&nbsp;g (i snitt 154&nbsp;g), hunnen 112–145&nbsp;g (i snitt 125&nbsp;g). Vingespennet utgjør 48–52nbsp;cm.

Ligner overfladisk på blåsultanhøne (*P. porphyrio*), men er mye mindre, med mindre kraftig nebb, blågrønt panneskjold og uten lys blå farge i ansikt eller på hals. Ligner på amerikapurpurhøne , men er merkbart mindre og har svart hode, mørk blåfiolett hals, bryst og kroppssider, røde bein og føtter, helt rødt nebb, litt mørkere panneskjold og mørke sentrale underhaledekkfjær, noe som gir den hvite flekken under halen en omvendt hjerteform. Kjønnene er like, men hunnen er mindre; tidlig i hekkesesongen har hannen turkisblått panneskjold og hunnen eplegrønt, men etter at ungene klekkes har begge voksne blått panneskjold som blir purpur til rødbrun utenom hekkesesongen; iris hos hekkende fugler er korallrød, hos ikke-hekkende fugler er iris brun; beinene er matt røde hos ikke-hekkende fugler.

Ungfugler har mattere fjærdrakt enn ikke-hekkende voksne. Juveniler har mørkebrun isse til nakke, lysere på sidene av hodet og blekbrun hals og kinn, kremfarget hake og strupe, mørkebrune oversider med lyse fjærkanter, lysbrune kroppssider og underhaledekkfjær, og hvit buk; vingefjær som hos voksne og ytre overvingedekkfjær har blågrønne sentre; bein og føtter er brune, iris gråbrun til oransje, nebb rødbrunt og panneskjoldet grått til gråbrunt.

Arten foretrekker ferskvannsmyrer, takrørbelter, oversvømmet gressmark og flomsletter, spesielt med oversvømmet *Oryza longistaminata* og *Cyperus fastigiatus*; papyrussumper, rismarker og tett vegetasjon som starr, siv og kraftig gress ved innsjøer, elver, dammer og midlertidige vannansamlinger. Foretrekker vanligvis våtmarker med *Nymphaea*, *Nymphoides*, *Ottelia* og annen vegetasjon med flytende blader. Forekommer opp til  i Øst-Afrika.

Dietten består av blomster og frø fra siv og starr; frø, stengler og blader fra gress og andre sumpplanter; umodne frøstander fra vannliljer; frukter fra tornbusken *Drepanocarpus lunatus*; også meitemark, bløtdyr, krepsdyr, insekter, edderkopper, fiskeegg og små fisk. Arten er aggressiv mot artsfrender under næringssøk, og stjeler av og til mat fra andre arter (kleptoparasittisme).

Noen fugler er stedbundne året rundt i permanente våtmarker, men når regnet begynner i de nordlige tropiske områdene, migrerer de fleste nordover (Nigeria, Kamerun og Tsjad), mens de fleste i de sørlige tropiske områdene beveger seg sørover for å hekke i regntiden.

Fuglene er monogame og parforholdene varer gjennom året. Hekketiden varierer med utbredelsen, men henger gjerne sammen med langvarige regnperioder eller regntiden. Fuglene er territoriale i hekketiden. Reiret bygges vanligvis i siv, gress eller sammenfiltret vegetasjon ved vannkanten; også i åpne sumper og rismarker. Det er ganske skrøpelig og løst konstruert av sivstengler og blader, tørre starr og andre planter, med en dyp eller grunn skål; plassert rett over vannflaten. Noen ganger flettes det inn i den omkringliggende vegetasjonen, som kan bøyes ned for å danne en base og trekkes over som en kuppel.

Hunnen legger 3–8 egg (i snitt 4,4 egg), som ruges av begge kjønn i omtrent 15 dager, med start fra første egg. Klekkingen skjer ikke samtidig. Ungene er utviklet ved klekking (precocial); de klekkes med svart dun, som er brunere på undersiden og har sølvaktige tupper rundt ansikt og hake. Begge foreldrene mater og tar seg av ungene, men særlig mer om denne delen av hekkebiologien er ikke kjent.

## Inndeling
Inndelingen følger AviList v2025. Norske populærnavn på artene følger Artsdatabanken. Eventuelle norske navn i parentes er uoffisielle.

* Gruiformes, tranefugler
** Rallidae, riksefamilien
*** *[[Porphyrio]]*, 8 arter
**** *[[afrikapurpurhøne|P. alleni]]*, afrikapurpurhøne (monotypisk)
**** *[[amerikapurpurhøne|P. martinica]]*, amerikapurpurhøne (monotypisk)
**** *[[blekpurpurhøne|P. flavirostris]]*, blekpurpurhøne (monotypisk)
**** †*[[marquesaspurpurhøne|P. paepae]]*, marquesaspurpurhøne (monotypisk, utdødd)
**** *[[blåsultanhøne|P. porphyrio]]*, blåsultanhøne
**** *[[sørtakahe|P. hochstetteri]]*, sørtakahe (monotypisk)
**** †*[[hvittakahe|P. albus]]*, hvittakahe (monotypisk, utdødd)
**** †*[[nordtakahe|P. mantelli]]*, nordtakahe (monotypisk, utdødd)

## Referanser




## Eksterne lenker
*